CELEX: 62017TB0148
Language: sk
Date: 2017-12-07 00:00:00
Title: Vec T-148/17: Uznesenie Všeobecného súdu zo 7. decembra 2017 – Troszczynski/Parlament („Žaloba o neplatnosť — Právna úprava týkajúca sa výdavkov a príspevkov poslancov Európskeho parlamentu — Príspevok na asistenta poslanca Parlamentu — Vymáhanie neoprávnene vyplatených súm — Čiastočná neprípustnosť — Zastavenie konania“)

5.2.2018   
            
            
               SK
            
            
               Úradný vestník Európskej únie
            
            
               C 42/26
            
         Uznesenie Všeobecného súdu zo 7. decembra 2017 – Troszczynski/Parlament
   (Vec T-148/17) (1)
   
   ((„Žaloba o neplatnosť - Právna úprava týkajúca sa výdavkov a príspevkov poslancov Európskeho parlamentu - Príspevok na asistenta poslanca Parlamentu - Vymáhanie neoprávnene vyplatených súm - Čiastočná neprípustnosť - Zastavenie konania“))
   (2018/C 042/39)
   Jazyk konania: francúzština
   
      Účastníci konania
   
   
      Žalobkyňa: Mylène Troszczynski (Noyon, Francúzsko) (v zastúpení: pôvodne M. Ceccaldi, neskôr F. Wagner, avocats)
   
      Žalovaný: Európsky parlament (v zastúpení: G. Corstens a S. Seyr, splnomocnení zástupcovia)
   
      Vedľajší účastník, ktorý v konaní podporuje žalovaného: Rada Európskej únie (v zastúpení: A. Jensen, M. Bauer a R. Meyer, splnomocnení zástupcovia)
   
      Predmet veci
   
   Návrh založený na článku 263 ZFEÚ o neplatnosť rozhodnutia generálneho tajomníka Parlamentu z 23. júna 2016, ktorým sa žalobkyni uložila povinnosť, aby vrátila sumu 56 554 eur, ktorá jej bola neoprávnene vyplatená v rámci príspevkov na parlamentnú asistenciu, a súvisiaceho oznámenia o dlhu, ako aj rozhodnutia kvestorov o zamietnutí sťažnosti žalobkyne proti rozhodnutiu z 23. júna 2016
   
      Výrok
   
   
               1.
            
            
               Žaloba sa zamieta ako neprípustná v rozsahu, v akom sa týka žaloby o neplatnosť rozhodnutia generálneho tajomníka Parlamentu z 23. júna 2016, ktorým bola Mylène Troszczynski uložená povinnosť vrátiť sumu 56 554 eur, neoprávnene vyplatenú v rámci príspevkov na parlamentnú asistenciu, a súvisiaceho oznámenia o dlhu, ako aj návrhu,, aby bola Európskemu parlamentu uložená povinnosť zaplatiť žalobkyni sumu 50 000 eur ako náhradu nahraditeľných trov.
            
         
               2.
            
            
               O žalobe v rozsahu, v akom sa týka návrhu na zrušenie rozhodnutia kvestorov z 13. decembra 2016 o zamietnutí sťažnosti žalobkyne proti rozhodnutiu z 23. júna 2016, nie je opodstatnené rozhodnúť.
            
         
               3.
            
            
               Mylène Troszczynski znáša vlastné trovy konania a je povinná nahradiť trovy konania Európskeho parlamentu.
            
         
               4.
            
            
               Rada Európskej únie znáša svoje vlastné trovy konania.
            
         
      (1)  Ú. v. EÚ C 144, 8.5.2017.